שניאנג

שֶׁנְיָאנְג (בסינית מפושטת: 沈阳; בסינית מסורתית: 瀋陽; בפין-יין: Shěnyáng; ‏האזנה‏Ⓘ‏; מילולית: "הגדה הצפונית של נהר שן"; במנצ'ורית: - מוּקְדֶן) היא תת-מחוז עירוני, עיר הבירה והעיר המאוכלסת ביותר במחוז ליאונינג שבצפון-מזרח הרפובליקה העממית של סין. על פי מפקד האוכלוסין משנת 2020 התגוררו בתת-המחוז העירוני כ-9.07 מיליון תושבים, מתוכם כ-7.885 מיליון בשטח האורבני. שניאנג מהווה מרכז חשוב של תעשייה כבדה וכן את צומת התחבורה והסחר העיקרי בצפון-מזרח המדינה. העיר הוקמה על ידי מדינת יֶן בתקופת המדינות הלוחמות, בשנת 300 לפנה"ס לערך. בשנת 1625 העתיק המנהיג המנצ'ורי נוּרְהָאצִ'י את בירתו לשניאנג, ובשנת 1634 הוחלף שמה למוּקְדֶן במנצ'ורית, או שֶׁנְגגִ'ינְג (סינית: 盛京, פיניין: Shèngjīng) בסינית, שמשמעו "הבירה המשגשגת". היא נשארה עיר הבירה של שושלת צ'ינג המנצ'ורית עד להכנעת שושלת מינג וכיבוש בייג'ינג ב-1644. עם זאת נותרה לה חשיבות מיוחדת בחצר הקיסרות, הארמונות שבה החזיקו ברבים מאוצרות הממלכה, וקברי הקיסרים הראשונים שבה המשיכו להוות מוקד עלייה לרגל עוד זמן רב. כיום מהווים קברים אלו חלק מאתר מורשת עולמית. ארמון מוקדן מהווה אף הוא, ביחד עם העיר האסורה בבייג'ינג, אתר מורשת עולמית נוסף. לאחר הנחת פסי רכבת שחיברו את המזרח הרחוק הרוסי עם צפון-מזרח סין, הפכה העיר למוקד השפעה רוסי. בשנת 1905 התחולל בעיר קרב מוקדן, הקרב החשוב האחרון במלחמת רוסיה יפן. במקום הוקמה אנדרטה לזכר החיילים הרוסיים שעומדת נטושה ואינה מתוחזקת. לאחר הניצחון היפני, הפכה העיר למוקד הפעילות הכלכלית של יפן בדרום מנצ'וריה. לאחר כיבוש מנצ'וריה והקמת מנצ'וקוו הפכו היפנים את העיר למרכז תעשייה כבדה. בשנת 2014 החל בנייה של מרכז הסחר העולמי הפיננסי באוננג שן-יאנג, אך היא הוקפאה לאחר השלמת השלב הראשון. תת-המחוז משתרע על פני 12,870 קמ"ר במרכז מחוז ליאונינג, מצפון לנהר חוּן, יובל חשוב של נהר ליאו (אנ'), כ-630 קילומטרים צפון-מזרחית לבייג'ינג בירת סין. אקלימה של העיר הוא יבשתי לח עם השפעה מונסונית. הקיץ חם ולח, עם טמפרטורת מקסימום של C°‏ 36.1, בהשפעת מונסונים, והחורף קר ויבש, עם טמפרטורת מינימום של C°‏ 28.5−, בהשפעת אנטי ציקלון סיבירי. כמות המשקעים השנתית הממוצעת היא 705.5 מ"מ. תת-המחוז העירוני שניאנג מחולק לעשר מועצות, שתי נפות כפריות ונפה עירונית אחת: מועצת חֶפִּינְג (和平区/Hépíng Qū) מועצת שֶׁנְחֶה (沈河区/Shĕnhé Qū) מועצת דָאדוֹנְג (大东区/Dàdōng Qū) מועצת חְוָואנְגְגוּ (皇姑区/Huánggū Qū) מועצת טְיֶישִׂי (铁西区/Tiĕxī Qū) מועצת סוּגְ'יָאטוּן (苏家屯区/Sūjiātún Qū) מועצת חוּן-נָאן (浑南区/Húnnán Qū) המועצה החדשה שֶׁנְבֶּיי (沈北新区/Shĕnbĕi Xīnqū) מועצת יוּ'חוֹנְג (于洪区/Yúhóng Qū) מועצת לְיָאוֹג'וֹנְג (辽中区/Liáozhōng Qū) נפת קָאנְגְפִּינְג (康平县/Kāngpíng Xiàn) נפת פָֿאקוּ (法库县/Făkù Xiàn) הנפה העירונית שִׂינְמִין (新民市/Xīnmín Shì) ישראל רמת גן, ישראל (מ־1993) יפן סאפורו, הוקאידו, יפן (מ־1980) יפן קווסאקי, קנאגאווה, יפן (מ־1981) איטליה טורינו, פיימונטה, איטליה (מ־1985) ארצות הברית שיקגו, אילינוי, ארצות הברית (מ־1985) הממלכה המאוחדת בלפסט, צפון אירלנד, הממלכה המאוחדת (מ־2016) רוסיה אירקוטסק, אירקוטסק, רוסיה (מ־1992) הפיליפינים קזון סיטי, הפיליפינים (מ־1993) מקסיקו מונטריי, נואבו לאון, מקסיקו (מ־1993) קוריאה הדרומית סונגנאם, קיונגי, קוריאה הדרומית (מ־1998) קמרון יאונדה, קמרון (מ־1998) פולין קטוביץ, שלזיה, פולין (מ־2007) גרמניה לברקוזן, נורדריין-וסטפאליה, גרמניה גרמניה דיסלדורף, נורדריין-וסטפאליה, גרמניה אתר האינטרנט הרשמי של שניאנג שניאנג, באתר אנציקלופדיה בריטניקה (באנגלית) China: Liáoníng (Prefectures, Cities, Districts and Counties) - Population Statistics, Charts and Map, www.citypopulation.de